laion/Wikipedia-Exotic huggingface dataset:
მაია ახვლედიანი

მაია ახვლედიანი (დ. 27 იანვარი, 1966, თბილისი) — ქართველი პოლიტიკოსი, ფილოლოგი. 1989 წელს დაამთავრა ივანე ჯავახიშვილის სახელობის თბილისის სახელმწიფო უნივერსიტეტის ფილოლოგიის ფაკულტეტი. 2006-2008 წლებში იყო საქართველოს მე-6 მოწვევის პარლამენტის წევრი პარტიული სიით, საარჩევნო ბლოკი: „ნაციონალური მოძრაობა - დემოკრატები “. მაია ახვლედიანი — საქართველოს ბიოგრაფიული ლექსიკონი მაია ახვლედიანი — საქართველოს პარლამენტის ოფიციალური საიტი (მოძველებული / არქივი / ახალი არქივი)
იაფეტური თეორია

იაფეტური თეორია, ნიკო მარის მიერ შემოღებული ტერმინი, რომელიც ორგვარი მნიშვნელობით იხმარებოდა; იაფეტურ ენათა კვლევა-ძიება, მოძღვრება იაფეტური ენების შესახებ. ამ მნიშვნელობით იაფეტური თეორია შეეფარდებოდა ინდოევროპეისტიკას, სემიტოლოგიას... ნ. მარის მიერ შექმნილი ზოგადენათმეცნიერული თეორია, რომელიც თითქოს იაფეტურ ენათა მასალას ემყარებოდა. ამ გაგებით იაფეტური თეორიის სინონიმად იხმარებოდა "ახალი საენათმეცნიერო მოძღვრება", რომელიც უპირისპირდებოდა მთელ ადრინდელ ენათმეცნიერებას. ქსე, ტ. 5, გვ. 64, თბ., 1980
ჩისტოპოლი

ჩისტოპოლი — ქალაქი რუსეთის ფედერაციაში, თათრეთში, ნავმისადგომი კუიბიშევის წყალსაცავზე. მოსახლეობა 60755 (2010). 1940-იანი წლებიდან მოქმედებს საათების ქარხანა. ქართული საბჭოთა ენციკლოპედია, ტ. 11, თბ., 1987. — გვ. 139. ↑ https://rosstat.gov.ru/storage/mediabank/tab-5_VPN-2020.xlsx <a href="https://wikidata.org/wiki/Track:Q126684906"></a>
ტროფიმე ჩიტაია

ტროფიმე ჩიტაია (დ. 6 ოქტომბერი, 1899, ახუთი — გ. 12 იანვარი, 1962, თბილისი) — ქართველი სამთო ინჟინერ-გეოლოგი. 1931 წელს დაამთავრა ამიერკავკასიის სამთო-მეტალურგიული ინსტიტუტი. 1931-1962 წლებში მუშაობდა საქართველოს სხვადასხვა გეოლოგიურ დაწესებულებაში. 1961 წელს მიენიჭა საქართველოს სსრ-ის დამსახურებული ინჟინრის წოდება. ჯავრიშვილი, ვ., ქართული საბჭოთა ენციკლოპედია, ტ. 11, თბ., 1987. — გვ. 139. ტროფიმე ჩიტაია — საქართველოს ბიოგრაფიული ლექსიკონი
ნადირობის სეზონი

„ნადირობის სეზონი“ (ინგლ. Open Season) — 2006 წლის კომპიუტერული ანიმაციური კომედიური ფილმი, რომლის რეჟისორია როჯერ ალერსი და ჯილ კულტონი, სცენარისტები — სტივ ბენჩიჩი და რონ ფრიდმანი, პროდიუსერი — მიშელ მერდოკა. მუსიკა ეკუთვნის რამინ ჯავადი და პოლ ვესტერბერგი. პერსონაჟებს ახმოვანებენ მარტინ ლოურენსი, ეშტონ კაჩერი, გარი სინისი და სხვები. ფილმი აწარმოა Sony Pictures Animation-მა, ხოლო დისტრიბუცია გაუწია Sony Pictures Releasing-მა. ნადირობის სეზონი 2 ნადირობის სეზონი 3 ნადირობის სეზონი 4 „ნადირობის სეზონი“ — კინოფილმების ინტერნეტ-მონაცემთა ბაზა (ინგლისური) „ნადირობის სეზონი“ — Rotten Tomatoes ↑ https://variety.com/2017/film/news/kristine-belson-sony-pictures-animation-still-needs-a-big-hit-1202467942/ ↑ https://catalog.afi.com/Catalog/moviedetails/63977
გოლა ჩიტაძე

გრიგოლ (გოლა) ჩიტაძე (დ. 1871, გორი — გ. 11 თებერვალი, 1892, თბილისი) — ქართველი რევოლუციონერი, მარქსიზმის ერთ-ერთი პირველი პროპაგანდისტი საქართველოში სწავლობდა ჯერ გორის სასულიერო სასწავლებელში, 1881 წლიდან კი თბილისის სასულიერო სემინარიაში. აქტიურად მონაწილეობდა სტუდენტთა რევოლუციურ საქმიანობაში. 1885 წელს იძულებული გახდა სწავლისთვის თავი დაენებებინა. თავის ძმასთან შიო ჩიტაძესთან ერთად იგი მაქსიმ გორკის უახლოესი მეგობარი იყო. ახლო ურთიერთობა ჰქონდა ხალხოსან რევოლუციონერებთან. მისი წიგნთსაცავით სარგებლობდნენ თბილისის მოწინავე ახალგაზრდები და მუშები. დაძაბულმა მუშაობამ და მეცადინეობამ მისი ჯანმრთელობა შეარყია და იგი მალე გარდაიცვალა. ქართული საბჭოთა ენციკლოპედია, ტ. 11, თბ., 1987. — გვ. 139. ასათიანი, ლ. წერილები ლიტერატურაზე, თბილისი, 1946 ხუნდაძე, ს., „მაქსიმ გორკი საქართველოში“ „სალიტერატურო გაზეთი“ 28 სექტემბერი, 1932 გოლა ჩიტაძე — საქართველოს ბიოგრაფიული ლექსიკონი
ვასილ ჩიტაძე

ვასილ ჩიტაძე (დ. 14 ოქტომბერი, 1901, კიევი — გ. 9 იანვარი, 1937, თბილისი) — ქართველი მეტალურგი, საქართველოში მეტალურგიული წარმოების ერთ-ერთი ფუძემდებელი. გიორგი ნიკოლაძის მოწაფე. გამოჩენილი ქართველი პედაგოგისა და საზოგადო მოღვაწის შიო ჩიტაძის შვილი. დაიბადა შიო ჩიტაძისა და უსტინა შჩერბანი-ჩიტაძის ოჯახშიმ, კიევში, 1901 წლის 14 ოქტომბერს. მისი მამა, მე-2 სათავადაზნაურო გიმნაზიის ინსპექტორი, 1906 წელს გიმნაზიის შენობაშივე მოკლეს, რის შემდეგაც დედამ თავი მოიკლა და ობლები — ვასილი და მისი ძმა მამიდამ აღზარდა. გორის სასულიერო სკოლის დამთავრების შემდეგ (1919), ექვთიმე თაყაიშვილის რეკომენდაციით, საქართველოს რესპუბლიკის მთავრობამ ვასილ ჩიტაძე სასწავლებლად გააგზავნა ქ. გრენობლში (საფრანგეთი). 1928 წელს დაამთავრა გრენობლის უნივერსიტეტის ელექტრო-ქიმიური და ელექტრო-მეტალურგიული ფაკულტეტები. დამთავრებისთანავე მუშაობა დაიწყო იქვე, რეიპერის მეტალურგიულ ქარხანაში. საქართველოში დაბრუნდა 1931 წელს, სწორედ იმ დროს, როცა ზესტაფონის ფეროშენადნობთა ქარხნის ასაგებად შეიქმნა „საპროექტო ბიურო“ და ქარხნის დასაპროექტებლად მოწვეული იქნა გერმანული ფირმა „სიმენს-ჰალსკე“. ზესტაფონის ქარხნის მშენებლობა დამთავრდა 1933 წელს და სამშობლოში დაბრუნებული დაინიშნა ქარხნის №1 სადნობი საამქროს უფროსად. ვ. ჩიტაძე არის ჭიათურის მაღალხარისხოვანი მანგანუმის გამოყენებით შექმნილი ფეროშენადნობის უნიკალური რეცეპტის ავტორი, მან შესწორება შეიტანა ფირმა „სიმენსის“ მიერ დაპროექტებულ ელექტროღუმელების მუშაობაში, მოაწყო სპეციალური მაცივარი, რამაც მნიშვნელოვნად გააუმჯობესა ფეროშენადნობთა მიღების ტექნოლოგია. დააპატიმრეს ზესტაფონში, 1937 წლის 29 ივნისს. 1937 წლის 9 ნოემბერს შედგა შინსახკომის „სამეულის სხდომა“, რომელმაც განუსაზღვრა მუხლები 58-1ბ (სამშობლოს ღალატი), 58-7 (ძირგამომთხრელი საქმიანობა), 58-8 (ტერორიზმი), 58-9 (კომუნიკაციების კონტრრევოლუციური მიზნით განადგურება ან დაზიანება), 58-11 (ორგანიზებული მოქმედება ხელისუფლების დასამხობად). ბრალად დასდეს რომ გადაბირებული იყო საფრანგეთში ქართული ნაციონალ-სოციალისტური ემიგრაციის ხელმძღვანელის სპირიდონ კედიას მიერ. სსრკ-ში შემოგზავნილი იყო დივერსიულ-ჯაშუშური საქმიანობის განსახორციელებლად. გახდა კონტრრევოლუციურ-ტროცკისტული, ტერორისტულ-ჯაშუშური და დივერსიულ-მავნებლური ორგანიზაციის წევრი ფეროშენადნობთა ქარხნაში, სადაც ეწეოდა დივერსიულ საქმიანობას. ინფორმირებული იყო და მიიღო დირექტივა კონტრრევოლუციური ორგანიზაციისგან ტერორის განხორციელების შესახებ. ეწეოდა ჯაშუშურ საქმიანობას გერმანიის დაზვერვის სასარგებლოდ. ვასილ ჩიტაძეს მიესაჯა სასჯელის უმაღლესი ზომა — დახვრეტა და პირადი ქონების კონფისკაცია, რაც აღასრულეს 1937 წლის 10 ნოემბერს. ქართული საბჭოთა ენციკლოპედია, ტ. 11, თბ., 1987. — გვ. 139. ვასილ ჩიტაძე — საქართველოს ბიოგრაფიული ლექსიკონი სტალინური სიები საქართველოდან ღია სია
შიო ჩიტაძე

შიო ჩიტაძე (დ. 4 თებერვალი, 1873, გორი — გ. 4 ივლისი, 1906, თბილისი) — ქართველი პედაგოგი, პუბლიცისტი, პოლიტიკოსი. დაამთავრა გორის სასულიერო სასწავლებელი 1887 წელს. შემდეგ ჩააბარა მისაღები გამოცდები თბილისის მეორე გიმნაზიაში და მესამე კლასში ჩაირიცხა. გიმნაზიაში სწავლის პერიოდში აქტიურად ჩაება საზოგადოებრივ-რევოლუციურ მუშობაში. გიმნაზიის სრული კურსი დაასრულა 1892 წელს და შევიდა მოსკოვის უნივერსიტეტის სამედიცინო ფაკულტეტზე, მაგრამ ერთ წელიწადში გადავიდა კიევის უნივერსიტეტის ისტორიულ-ფილოლოგიის ფაკულტეტზე, სადაც იგი საუკეთესო სტუდენტად ითვლებოდა. კიევში აირჩიეს ქართველ სტუდენტთა სათვისტომოს გამგეობის თავმჯდომარედ. მეგობრობდა მწერალ ლესია უკრაინკასთან. უნივერსიტეტი წარმატებით დაასრულა 1897 წელს და მიიწვიეს რუსული ენისა და ლიტერატურის მასწავლებლად კიევის გიმნაზიაში, მათ შორის ფუნდკლეევის ქალთა კერძო გიმნაზიაში. ზაფხულობით ხელმძღვანელობდა სახალხო სკოლების მასწავლებელთა პედაგოგიური კვალიფიკაციის ამაღლების კურსებს; აქტიურ მონაწილეობას იღებდა კიევის ჟურნალ-გაზეთებში, რომლებშიც სისტემატურად ათავსებდა ფსიქოლოგიურ და ლიტერატურულ-კრიტიკულ სტატია-ნარკვევებს, ეწეოდა რევოლუციურ მუშობას. 1904 წელს თბლისის ქართული გიმნაზიის გამგე-კომიტეტმა იგი რუსული ენისა და ლიტერატურის მასწავლებლად მიიწვია და მან თბილისის ქართულ გიმნაზიაში დაიწყო მუშაობა. მალე იგი გიმნაზიის ინსპექტორად დაინიშნა. ამ თანამდებობაზე დანიშვნისთანავე შეუდგა ქართულ გიმნაზიაში მმართველობის დემოკრატიული სისტემის შემოღებასა და სწავლა-აღზრდის ახალ პედაგოგიკურ-დიდაქტიკურ პრონციპებზე დამკვიდრებას, ამავე პერიოდში უფრო ფართოდ გაშალა რევოლუციური მუშაობა. მისი ინიციატივითა და უშუალო ხელმძღვანელობით მოეწყო 1905 წლის 13 აპრილის მასწავლებელთა ყრილობა თბილისში; მონაწილეობდა თბილისის სკოლების მოსწავლეთა მიტინგზე 1905 წლის სექტემბერში. იყო სოციალისტ-ფედერალისტების პარტიის წევრი და ამ პარტიის გამოცემების „ცნობის ფურცლისა“ და „შრომის“ სარედაქციო კოლეგიის წევრი და მუდმივი თანამშრომელი. 1906 წელს მისსავე საცხოვრებელ ბინაში მოკლეს. მისი ძმა, გოლა ჩიტაძე, მარქსისტი რევოლუციონერი იყო. დაკრძალულია კუკიის სასაფლაოზე. თბილისში არსებობს შიო ჩიტაძის ქუჩა. ნარსია, გ., ქართული საბჭოთა ენციკლოპედია, ტ. 11, თბ., 1987. — გვ. 139-140. ქაჯაია, ვ. „გამოჩენილი ქართველი პედაგოგი შიო ჩიტაძე“, თბილისი, 1948 შიო ჩიტაძე — საქართველოს ბიოგრაფიული ლექსიკონი
გენოვაიტე საბალიაუსკაიტე

გენოვაიტე საბალიაუსკაიტე (ლიეტ. Genovaitė Sabaliauskaitė) (დ. 2 აპრილი, 1923, კაუნასი, ლიეტუვა — გ. 23 ივნისი, 2020, მანჰაიმი, გერმანია) — ლიეტუველი ბალეტის მსახიობი, სსრკ-ის სახალხო არტისტი (1964). 1934-1938 წლებში სწავლოდა კაუნასის საბალეტო სტუდიაში. 1942 წელს დაამთავრა ლენინგრადის ქორეოგრაფიული სასწავლებელი. 1938-1968 წლებში ხანგამოშვებით იყო კაუნასის ოპერის და ბალეტის თეატრის სოლისტი. 1952 წლიდან ვილნიუსში იყო ხელოვნების სკოლის ქორეოგრაფიული განყოფილების უფროსი. 1970-1971 წლებში სანტიაგოში ჩილეს ეროვნული ბალეტის ბალეტმეისტერ-პედაგოგი. ქართული საბჭოთა ენციკლოპედია, ტ. 8, თბ., 1984. — გვ. 544.
საბაჟო

საბაჟო — სახელმწიფო დაწესებულება, რომელიც აკონტროლებს სახელმწიფოს საზღვარზე ტვირთის, მათ შორის ბარგისა და საფოსტო გზავნილების გადაზიდვას, უზრუნველყოფს ბაჟისა და სხვა მოსაკრებლების ამოღებას. საბაჟო ამოწმებს ქვეყნის კანონების შესრულებას, აღრიცხავს საიმპორტო და საექსპორტო საქონელს, იბრძვის კონტრაბანდის წინააღმდეგ. მრავალ ქვეყანაში საბაჟო ექვემდებარება ფინანსთა სამინისტროს. ქართული საბჭოთა ენციკლოპედია, ტ. 8, თბ., 1984. — გვ. 545.
ავტოვაგზალი

ავტოვაგზალი — საავტობუსო მიმოსვლის მომსახურებისთვის განნკუთვნილი შენობა-ნაგებობა ან ნაგებობათა კომპლექსი. აქვს მგზავრთა მოსადცელი დარბაზი, მოედანი, საბილეთო სალაროები, სადისპეჩერო, მგზავრთა ჩასხდომა-გადმოსხდომის ბაქნები, ავტობუსის სადგომი მოედნები და სხვა. აგებენ ერთ-ორ და მრავალიარუსიან ავტოვაგზლებს, რომელთაც აქვთ მიწისქვეშა დარბაზები, გვირაბები გადასასვლელი ხიდები და სხვა. თბილისის ავტოვაგზალი აშენებულია 1973 წელს (არქიტექტორები შოთა ყავლაშვილი. რ. კიკნაძე, ვ. ქურთიშვილი, მზატვარი ზ. წერეთელი). ქართული საბჭოთა ენციკლოპედია, ტ. 1, თბ., 1975. — გვ. 158.
ფოტოგრაფიული გამჟღავნება

ფოტოგრაფიული გამჟღავნება — შუქმგრძნობიარე კინო და ფოტომასალებში სინათლის მოქმედებით წარმოქმნილი ფარული გამოსახულების გარდაქმნა ხილულად. ფოტოგრაფიული გამჟღავნებისას ვერცხლის ჰალოგენიდების (ძირითადად AgBr {\displaystyle {\ce {AgBr}}} ) შუქმგრძნობიარე მასალებში ვერცხლის იონების აღდგენა ხდება ფოტოგრაფიული სამჟღავნებით: 4 AgBr + C 6 H 4 ( OH ) 2 + 2 Na 2 SO 3 + 2 NaOH {\displaystyle {\ce {4AgBr+C6H4(OH)2+2Na2SO3+2NaOH}}} ⟶ {\displaystyle {\mathsf {\longrightarrow }}} 4 Ag + C 6 H 2 ( OH ) 2 ( SO 3 Na ) 2 + 4 NaBr 2 + H 2 O {\displaystyle {\ce {4Ag+C6H2(OH)2(SO3Na)2+4NaBr+2H2O}}} . განასხვავებენ „ქიმიურ“ და „ფიზიკურ“ ფოტოგრაფიულ გამჟღავნებას. „ქიმიური“ გამჟღავნება გულლისხმობს ვერცხლის აღდგენას შუქმგრძნობიარე ემულსიურ შრეში არსებული ვერცხლის ჰალოგენიდების კრისტალებიდან, ხოლო „ფიზიკური“ — ფოტოგრაფიულ სამჟღავნში შემავალი — ხსნადი ვერცხლის მარილიდან. ფოტოგრაფიული გამჟღავნება შერჩევითი პროცესია, რომლის სიჩქარე ექსპონირებულ უბანზე უფრო დიდია, ვიდრე არაექსპონირებულ უბანზე. ქართული საბჭოთა ენციკლოპედია, ტ. 10, თბ., 1986. — გვ. 376.
აზოვის ლაშქრობები

აზოვის ლაშქრობები — რუსეთის იმპერიის სამხედრო მოქმედებები აზოვის ციხის ასაღებად 1695-1696 წლებში რუსეთ-ოსმალეთის ომის დროს. აზოვის ციხის დაუფლება რუსეთს უხსნიდა გზას აზოვისა და შავი ზღვებისკენ. ლაშქრობა დაიწყო 1695 წლის გაზაფხულზე. აზოვისკენ გაიგზავნა რჩეული პოლკების და დონის კაზაკების არმია (31 ათასი მეომარი, 170 ქვემეხი), რომელიც დაყოფილი იყო სამ რაზმად (სარდლები ფ. ლეფორტი, პ. გორდონი და ა. გოლოვინი). ყირიმის თათართა ძალების შესაბოჭად დნეპრის ქვემოწელისკენ დაიძრა ბ. შერემეტევის არმია (120 ათასი მეომარი). 5 ივლისს რუსეთის ჯარი ხმელეთიდან შემოერტყა აზოვს, რომელსაც 7 ათასიანი გარნიზონი იცავდა. 5 აგვისტოს და 25 სექტემბერს ორი უშედეგო იერიშის შემდეგ ალყა მოხსნეს. 1696 წელს დაიწყო მეორე ლაშქრობის სამზადისი. შეიქმნა აზოვის ფლოტი. შერემეტევის ცხენოსანი ჯარი (70 ათასი მეომარი) კვლავ დნეპრის ქვემოწელისკენ გაიგზავნა. 23-26 აპრილს რუსეთის ჯარი ალექსეი შეინის მეთაურობით სამდინარო და სახმელეთო გით აზოვისაკენ დაიძრა. 3 მაისს პეტრე I-ის სარდლობით აზოვისკენ გაცურა გალერების ფლოტილიამ, 27 მაისს კი ლეფორტის სარდლობით რუსეთის ფლოტი (2 სახაზო გემი, 4 ბრანდერი, 23 გალერა და სხვა) ზღვაში გავიდა და აზოვს ალყა შემოარტყა. 14 ივნისს დონის შესართავთან ოსმალეთის ფლოტი გამოჩნდა, მაგრამ დაზარალებული უკანვე გაბრუნდა. 19 ივლისს აზოვის გარნიზონი დანებდა. აზოვის ლაშქრობებმა გამოაჩინა რუსეთის იმპერიისთვის ფლოტის მნიშვნელობა. ქართული საბჭოთა ენციკლოპედია, ტ. 1, თბ., 1975. — გვ. 215.
ლეო ბაქრაძე

ლეო პეტრეს ძე ბაქრაძე (დაბადების სახელი ლეონიდე ბაქრაძე; დ. 5 ნოემბერი, 1930, თბილისი — გ. 29 აპრილი, 1994, მოსკოვი) — ქართველი კინორეჟისორი, კინოდოკუმენტალისტი და მსახიობი, ხელოვნების დამსახურებული მოღვაწე (1983). დაიბადა ქალაქ თბილისში 1930 წლის 5 ნოემბერს. დაამთავრა საქართველოს შოთა რუსთაველის სახელობის თეატრალური ინსტიტუტი 1953 წელს, 1976 წელს კი მოსკოვის უმაღლესი სარეჟისორო კურსები. ბაქრაძე არის რიგი დოკუმენტური და სამეცნიერო-პოპულარული ფილმების რეჟისორი, მათ შორის — „ინგლისური დღიური“ (1966), „ხალხი და პლანტაციები“ (1968), „ექსპო-67“ (1968), „ისწრაფე სიკეთის ქმნა“ (1975), „დრო არ ითმენს“ (1981), „ქართველები დიდ თეატრში“ (1982), „მე თბილისელი ვარ“ (1982), „მარშალი“ (1983), „გამალამაზეთ“ (1984), „მთელი გულით“ (1987), „ადამიანი ოჩამჩირედან“ (1982) და სხვა. 1970-1973 წლებში იყო „კინოს სახლის“ დირექტორი. მის ნამუშევრებს მიღებული აქვს რამდენიმე მნიშვნელოვანი საერთაშორისო პრიზი: კრაკოვის მოკლემეტრაჟიანი ფილმების XVI საერთაშორისო კინოფესტივალის საპატიო დიპლომი (1979, „ისწრაფე სიკეთის ქმნა“), აშხაბადის XII საკავშირო კინოფესტივალის I პრიზი და დიპლომი (1979, „ცით გატაცებულნი“), დუშანბეს XIII საკავშირო კინოფესტივალის პრიზი და დიპლომი (1980, „გული“), ვილნიუსის XIV საკავშირო კინოფესტივალის I პრიზი (1981, „მრავალჟამიერი“) და მოსკოვის XII საერთაშორისო კინოფესტივალის ჟიურის სპეციალური პრიზი (1981, „გული“). ნათამაშები აქვს ქართულ პოპულარულ ფილმებში: „ჭრიჭინა“ (1954) და „უძინართა მზე“ (1992). ლეო ბაქრაძე გარდაიცვალა 1994 წლის 29 აპრილს მოსკოვში. ენციკლოპედია „საქართველო“, ტ. 1, თბ., 1997. — გვ. 375. ლეო ბაქრაძე — საქართველოს ბიოგრაფიული ლექსიკონი ლეო ბაქრაძე კინოფილმების ინტერნეტ-მონაცემთა ბაზაში ↑ გამალამაზეთ. Findglocal.com. დაარქივებულია ორიგინალიდან — 2020-09-29. ციტირების თარიღი: 29 სექტემბერი, 2020. ↑ ჭრიჭინა (1954). საქართველოს ეროვნული ფილმოგრაფია. ციტირების თარიღი: 29 სექტემბერი, 2020.
ვუალი (ფოტოგრაფია)

ფოტოგრაფიული ვუალი (ფრანგ. voile — „ფარდა“) — გამჟღავნებულ კინო და ფოტომასალაზე მიღებული გაშავება, რომელიც წარმოიქმნება ლითონური ვერცხლის აღდგენის შედეგად იმ ადგილებში, სადაც ექსპონირებისას სინათლემ ფოტოშრეზე არ იმოქმედა. ფოტოგრაფიული ვუალი ამცირებს გამოსახულების კონტრასტულობას. ფოტოგრაფიული ვუალის წინააღმდეგ ბრძოლის მიზნით სამჟღავნს უმატებენ კალიუმბრომიდსა და სხვა ნივთიერებებს, რომლებიც გამჟღავნების ამორჩევითობას ადიდებენ. ქართული საბჭოთა ენციკლოპედია, ტ. 10, თბ., 1986. — გვ. 376.
ფანასკერტელი

საკუთარი სახელი ფანასკერტელი შეიძლება აღნიშნავდეს ერთ-ერთ შემდეგ პიროვნებათაგანს: ზაქარია ფანასკერტელი - წარჩინებული ფეოდალი თაყა ფანასკერტელი - წარჩინებული ფეოდალი ზაზა ფანასკერტელ-ციციშვილი
ლათინური ამერიკის ისლამური ორგანიზაცია

ლათინური ამერიკის ისლამური ორგანიზაცია (ესპ. Organización Islámica Para América Latina) — ორგანიზაცია რომლის შტაბიც მდებარეობს ბუენოს-აირესში, არგენტინაში. ორგანიზაციის მიზანია დაიცვას მუსლიმანთა უფლებები ლათინური ამერიკის ქვეყნებში. სტატისტიკის მიხედვით ლათინურ ამერიკაში 6 მილიონი მუსლიმი ცხოვრობს. ორგანიზაციის ოფიციალური საიტი
სამბუკა

სამბუკა — იტალიური უფერო ლიქიორი, რომელიც არომატიზებულია ანისულით. მის ყველაზე გავრცელებულ სახეობას ხშირად უწოდებენ თეთრ სამბუკას, რათა განასხვაონ იგი სხვა ჯიშებისაგან, რომლებიც ღრმა ლურჯი ფერისაა (შავი სამბუკა) ან ნათელი წითელი (წითელი სამბუკა). ანისულის სხვა არომატის მქონე ლიქიორის მსგავსად, უზოს ეფექტი ზოგჯერ შეიმჩნევა წყალთან შერწყმისას. მისი ალკოჰოლური სიმაგრე მერყეობს 38 - 42%-მდე, ძირითადი შემადგენლობაა მცენარეული ბალახები და სხვადასხვა სანელებლები. მთავარი შემადგენელი ბალახებია ანისული და შავი ანწლი, საიდანაც იღებს სათავეს სასმელის დასახელებსაც. ანწლის ლათინური დასახელებაა Sambucus. სამბუკა არომატიზირებულია ეთერზეთებით, რომლებიც მიიღება ანისულიდან, ან ნაკლებად ხშირად, მწვანე ანისულიდან. სხვა სანელებლებია ანწლი, ძირტკბილა და სხვა. იგი ჩამოსხმული უნდა იყოს მინიმუმ 38% ალკოჰოლით შემცველობით. ზეთებს ემატება სუფთა ალკოჰოლი, შაქრის კონცენტრირებული ხსნარი და სხვა არომატიზატორი. ყველაზე პოპულარულია გამჭირვალე ბლანტი და ტკბილი სამბუკა, თუმცა მწრმოებლები აწარმოებენ სხვადასხვა ფერებს, შესაძლებელია შეგხვდეს მუქი და წითელი შეფერილობის სამბუკა. ის მზადდება ხორბლის სპირტის ფუძეზე, შაქრის, ანისულისა, დიდგულასა და შავი ანწლის ყვავილებისა და ნაყოფისგან. დამატებითი სხვა ბალახების შესახებ მწარმოებლები არ საუბრობენ, რადგანაც ეს მწარმოებლის კომერციულ საიდუმლოს წარმოადგენს. ტერმინი მომდინარეობს ლათინური სიტყვა Sambucus, რაც ნიშნავს „ანწლს“. პირველად სიტყვა სამბუკა გამოყენებული იქნა, როგორც სხვადასხვა მოხარშული ალკოჰოლური სასმელების სახელი, რომელიც დაახლოებით 130 წლის წინ შექმნა ლუიჯი მანციმ. სამბუკას მიირთმევენ სუფთად, გაუზავებლად. თუმცა მას შეიძლება დაემატოს ყინულის კუბები და წყლით, რის შედეგადაც უზოს ეფექტი მიიღება. ანისულის სხვა ლიქიორების მსგავსად, ის შეიძლება დალიონ ყავის შემდეგ, მაგალითად ამაცაკაფეს შემდეგ ან პირდაპირ ყავას დაემატოს შაქრის ნაცვლად, კაფე კორეტოს წარმოსაქმნელად. სამბუკას ულუფას შეიძლება დაემატოს ყავის შვიდი მარცვალი, რომელიც წარმოადგენს რომის შვიდი ბორცვს. ტრადიციული ულუფა არის ყავის სამი მარცვალი, რომელშიც თითოეული წარმოადგენს ჯანმრთელობას, ბედნიერებასა და კეთილდღეობას. სასმელს ჭიქაში ცეცხლს უკიდებენ, ცოტა ხანში აქრობენ და სწრაფად, რომ ვერ მოასწროს გაგრილება, ისე მიირთმევენ ვიკისაწყობში არის გვერდი თემაზე: სამბუკა ↑ 1.0 1.1 Traditional guide to Sambuca ↑ REGULATION (EC) No 110/2008 OF THE EUROPEAN PARLIAMENT AND OF THE COUNCIL of 15 January 2008 on the definition, description, presentation, labelling and the protection of geographical indications of spirit drinks and repealing Council Regulation (EEC) No 1576/89. European Union. ციტირების თარიღი: 28 October 2016. ↑ 3.0 3.1 Rathbun, A.J. (2011). Ginger Bliss and the Violet Fizz: A Cocktail Lover's Guide to Mixing Drinks Using New and Classic Liqueurs. Houghton Mifflin Harcourt, გვ. 197. ISBN 1558326650. ციტირების თარიღი: 2013-12-23.  ↑ Gray, W. Blake (February 23, 2006). „Coffee drinks give 'I'm buzzed' a double meaning“. ციტირების თარიღი: 2013-12-23. ↑ „Wine & Spirit“. 2008. ციტირების თარიღი: 2013-12-23. დამოწმება journal საჭიროებს |journal=-ს (დახმარება) ↑ (Nov 1, 2007) 1001 Foods To Die For. ციტირების თარიღი: 2013-12-23.
დავით ბაზღაძე

დავით ბაზღაძე (დ. 29 სექტემბერი, 1947, სოფელი კაცხი, ჭიათურის რაიონი) — ქართველი თანამდებობის პირი, ინჟინერი, პოლიტიკოსი. 1971 წელს დაამთავრა შრომის წითელი დროშის ორდენოსანი საქართველოს პოლიტექნიკური ინსტიტუტის ავტომატიკისა და გამოთვლითი ტექნიკის ფაკულტეტეი, ხოლო 1975 წელს სსრკ-ის სახელმწიფო უშიშროების კომიტეტის უმაღლესი სკოლა. 2004-2008 წლებში იყო საქართველოს მე-6 მოწვევის პარლამენტის წევრი პარტიული სიით, საარჩევნო ბლოკი: „ნაციონალური მოძრაობა - დემოკრატები “. დავით ბაზღაძე — საქართველოს ბიოგრაფიული ლექსიკონი დავით ბაზღაძე — საქართველოს პარლამენტის ოფიციალური საიტი (მოძველებული / არქივი / ახალი არქივი)
ვახტანგ ბალავაძე (მრავალმნიშვნელოვანი)

ვახტანგ ბალავაძე შეიძლება აღნიშნავდეს: ვახტანგ ბალავაძე — ქართველი სპორტსმენი ვახტანგ ბალავაძე — პოლიტიკოსი
ქათმების გაქცევა

„ქათმების გაქცევა“ (ინგლ. Chicken Run) — 2000 წლის კომპიუტერული ანიმაციური კომედიური ფილმი, რომლის რეჟისორია პიტერ ლორდი და ნიკ პარკი, პერსონაჟებს ახმოვანებენ ჯულია სავალჰა, მელ გიბსონი, ტონი ჰეიგარტი, მირანდა რიჩარდსონი, ფილ დენიელსი, ლინ ფერგიუსონი, ტიმოთი სპალი, იმელდა სტაუნტონი და ბენჯამინ უიტროუ. ფილმი აწარმოა Aardman Animations-მა, ხოლო დისტრიბუცია გაუწია DreamWorks Pictures-მა. ფილმის გაგრძელება, „ქათმების გაქცევა: ნაგეტის გარიჟრაჟი“, გამოვა Netflix-ზე, 2023 წლის 15 ნოემბერს. „ქათმების გაქცევა“ — კინოფილმების ინტერნეტ-მონაცემთა ბაზა (ინგლისური) „ქათმების გაქცევა“ — Rotten Tomatoes ↑ 1.0 1.1 1.2 Chicken Run (2000). AFI Catalog of Feature Films. ციტირების თარიღი: 16 August 2018. ↑ 2.0 2.1 Chicken Run (2000) - Financial Information. ციტირების თარიღი: 6 October 2019. ↑ https://www.boxofficemojo.com/title/tttt0120630/ ↑ Robinson, Jacob. (2023-04-17) 'Chicken Run: Dawn of the Nugget' Netflix Movie Release Date & What We Know So Far en. ციტირების თარიღი: 2023-04-17 ↑ Raynor, Josh. (January 2, 2023) 10 Animated Movies To Look Out For In 2023. ციტირების თარიღი: January 13, 2023 ↑ Lang, Jamie. Netflix Swoops for 'Chicken Run' Sequel, Aardman Shares Plot Details en-US (2020-06-23). ციტირების თარიღი: 2021-11-03 ↑ Beaird, Ryan. Aardman / Start Licensing Interview: Brands & Retail UK Summer Conference. ციტირების თარიღი: 14 January 2023 ↑ Giardina, Carolyn. (2023-06-14) Netflix at Annecy: 'Nimona' Debuts; 'Chicken Run 2' Gets Release Date en-US. ციტირების თარიღი: 2023-06-14
ფანჩულიძე

საკუთარი სახელი ფანჩულიძე შეიძლება აღნიშნავდეს ერთ-ერთ შემდეგ პიროვნებათაგანს: ალექსანდრე ფანჩულიძე — ემიგრანტი, ბიზნესმენი ალექსი ფანჩულიძე — რუსეთის იმპერიის სახელმწიფო მოღვაწე ალექსი ფანჩულიძე — რუსეთის არმიის პოლკოვნიკი, სპორტსმენი (მხედარი) დავით ფანჩულიძე — ლიტერატურათმცოდნე ევგენი ფანჩულიძე — რუსეთის არმიის გენერალ-ლეიტენანტი ვახტანგ ფანჩულიძე — მსახიობი ივანე ფანჩულიძე — რუსეთის არმიის გენერალ-ლეიტენანტი ლია ფანჩულიძე — მეან-გინეკოლოგი სერგეი ფანჩულიძე — რუსეთის იმპერიის სახელმწიფო მოღვაწე, ისტორიკოსი სიმონ ფანჩულიძე — რუსეთის არმიის გენერალ-მაიორი ჯუმბერ ფანჩულიძე — გეოგრაფი, ინჟინერი
გრინჩი (ფილმი)

გრინჩი (ინგლ. The Grinch) — 2018 წლის კომპიუტერული ანიმაციური კომედიური ფილმი, რომლის რეჟისორია სკოტ მოზიერი და იაროუ ჩეინი. დაფუძნებულია დოქტ სიუზის იმავე სახელწოდების საბავშვო წიგნზე. კომპოზიციები ეკუთვნის დენი ელფმანს. „გრინჩი“ — კინოფილმების ინტერნეტ-მონაცემთა ბაზა (ინგლისური) „გრინჩი“ — Rotten Tomatoes ↑ 1.0 1.1 1.2 Film releases. Variety Insight. ციტირების თარიღი: June 5, 2017. ↑ 2.0 2.1 2.2 The Grinch. IMDb. ციტირების თარიღი: February 22, 2021 ↑ Danny Elfman to Score Illumination’s ‘How the Grinch Stole Christmas’
მალხაზ ბეგიაშვილი

მალხაზ ბეგიაშვილი (დ. 24 ივნისი, 1969, სიღნაღი) — ქართველი თანამდებობის პირი, ინჟინერი, იურისტი, პოლიტიკოსი. 1993 წელს დაამთავრა საქართველოს ტექნიკური უნივერსიტეტის სამშენებლო ფაკულტეტი და თბილისის სახელმწიფო უნივერსიტეტის სამართალმცოდნეობის ფაკულტეტი. 2004-2008 წლებში იყო საქართველოს მე-6 მოწვევის პარლამენტის წევრი პარტიული სიით, საარჩევნო ბლოკი: „ნაციონალური მოძრაობა - დემოკრატები “. მალხაზ ბეგიაშვილი — საქართველოს ბიოგრაფიული ლექსიკონი მალხაზ ბეგიაშვილი — საქართველოს პარლამენტის ოფიციალური საიტი (მოძველებული / არქივი / ახალი არქივი)
გიორგი ბეზარაშვილი

გიორგი ბეზარაშვილი (დ. 7 ივლისი, 1971, თბილისი) — ქართველი ინჟინერი, პოლიტიკოსი. 1994 წელს დაამთავრა საქართველოს ტექნიკური უნივერსიტეტი, სპეციალობით წყალმომარაგება და წყალირინება. 2004-2008 წლებში იყო საქართველოს მე-6 მოწვევის პარლამენტის წევრი პარტიული სიით, საარჩევნო ბლოკი: „ნაციონალური მოძრაობა - დემოკრატები “. გიორგი ბეზარაშვილი — საქართველოს ბიოგრაფიული ლექსიკონი გიორგი ბეზარაშვილი — საქართველოს პარლამენტის ოფიციალური საიტი (მოძველებული / არქივი / ახალი არქივი)
იაფის ფორთოხალი

იაფის ფორთოხალი — ფორთოხლის ჯიში. მისი სამშობლოა ეგვიპტე. 4 მ-მდე სიმაღლის ბუჩქისებრი ხეა. აქვს ოვალური, ფრთიანი, ფართო, სქელი და მბზინვარე ფოთოლი. ნაყოფი მუქი ნარინჯისფერია, საშუალოზე დიდი, მოგრძო ან კვერცხისებრი, წვერი მომრგვალებული ან ჩაზნექილი აქვს, მოფენილია როგორც ღრმად ჩამჯდარი (დიდი), ისე ზედაპირული (პატარა) ეთერზეთოვანი ჯირკვლებით. რბილობი შედგება 10-12 არათანაბარი სეგმენრისაგან. წვენი სასიამოვნო მომჟავო-მოტკბოა. მცენარე ნაკლებად იტანს ყინვას. აჭარასა და აფხაზეთში გვხვდება ცალკეული სახით. გიორგბერიძე ნ., ქართული საბჭოთა ენციკლოპედია, ტ. 5, თბ., 1980. — გვ. 64.
მონსტრების უნივერსიტეტი

„მონსტრების უნივერსიტეტი“ (ინგლ. Monsters University) — 2013 წლის კომპიუტერული ანიმაციური კომედიური ფილმი, რომლის რეჟისორია დენ სკანლონი. პერსონაჟებს ახმოვანებენ ჯონ გუდმენი, ბილი კრისტალი, სტივ ბუშემი, ბობ პიტერსონი და ჯონ რატზენბერგერი. ფილმი აწარმოა Pixar-მა, ხოლო დისტრიბუცია გაუწია Walt Disney Pictures-მა. „მონსტრების უნივერსიტეტი“ — კინოფილმების ინტერნეტ-მონაცემთა ბაზა (ინგლისური) ↑ „2013 Feature Film Production Report“ (PDF). FilmL.A. 2014. p. 8. დაარქივებულია ორიგინალიდან (PDF) — March 24, 2014. ↑ https://www.boxofficemojo.com/release/rl1919256065/